Alphons Grosset

Alphons Grosset (3. jaanuar (vkj) 1849 Tukums − 23. märts (vkj) 1911 Tartu) oli tunnustatud pedagoog ja koolijuht, aastatel 1902−1906 Tartu Gümnaasiumi direktor. Tõeline riiginõunik (1905).

Elulugu
Päritolu ja haridustee
Põlvnes Kuramaalt pärit suguvõsast. Tema isa Theodor Wilhelm Grosset (1815−1866) oli ülemõuekohtu advokaat ja seejärel Tukumsi linnasekretär. Ema Olga Calezski (suri 1904) põlvnes samuti juristiperekonnast.Räder, Wilhelm. Album Curonorum 1808−1932. Riga: 1932. Nr 525. Alghariduse omandas Tukumsi kreiskoolis. 1864−1870 õppis Miitavi gümnaasiumis. Seejärel astus Tartu ülikooli, kus tudeeris lühikest aega õigusteadust. 1870−1874 õppis Peterburis Ajaloo-Filoloogia Instituudis, mille lõpetas filoloogiakandidaadi kraadiga.Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970, lk 263.

Pedagoog ja koolijuht
Aastatel 1874−1882 oli ta Kovno gümnaasiumi vanade keelte ülemõpetaja. Seejärel töötas aastatel 1883−1901 samal ametikohal Liibavi Nikolai gümnaasiumis. 1901−1902 oli ta Liibavi reaalkooli direktor. 1902. aasta oktoobris nimetati ta direktoriks Tartu gümnaasiumi, mille nimi muudeti 1904. aastal ümber Tartu Aleksandri gümnaasiumiks. Direktorina oli ta ametis 1906. aasta veebruarini.Hesse, Erich. Album Nevanorum 1847−1908. Dorpat: 1909. Nr 103. Ta vabastati ametist, kuna väidetavalt ilmutas leigust revolutsiooniliselt meelestatud õpilaste suhtes. Viidi üle Pärnu gümnaasiumisse, mille direktoriks oli sama aasta veebruarist augustini. Seejärel läks pensionile ja elas kuni surmani Tartus. Viimastel eluaastatel oli õpetajaks Zeddelmanni koolis ja teistes Tartu erakoolides.

Perekond
Ta oli abielus Marie Forsteriga. Poeg George Grosset (1889−1949) oli aastatel 1934−1939 Viljandi Saksa Kooli direktor.

Teenistusastmed
 Aasta Kuupäev Teenistusaste 1886  riiginõunik 1905 1. jaanuar tõeline riiginõunik

Tunnustus
40px Püha Vladimiri ordeni III klass (1. jaanuar 1900)
40px Püha Anna ordeni II klass
40px Püha Stanislavi ordeni II klass

Viited

Kirjandus
Hesse, Erich. Album Nevanorum 1847−1908. Dorpat: 1909. Nr 103 .
Lenz, Wilhelm. Deutschebaltisches biographisches Lexikon 1710−1960. Köln-Wien: Böhlau Verlag, 1970. Lk 263.

Välislingid

Erik Amburgeri andmebaas. Nr 67164 

Kategooria:Baltisakslased
Kategooria:Tartu Kubermangugümnaasiumi direktorid
Kategooria:Püha Vladimiri III klassi ordeni kavalerid
Kategooria:Püha Anna II klassi ordeni kavalerid
Kategooria:Sündinud 1849
Kategooria:Surnud 1911